CELEX: 32012R0637
Language: ro
Date: 2012-07-13 00:00:00
Title: Regulamentul de punere în aplicare (UE) nr. 637/2012 al Comisiei din 13 iulie 2012 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanțelor active sulfat de fier, insectifug după miros de origine animală sau vegetală/ulei brut de tal și insectifug după miros de origine animală sau vegetală/smoală ulei de tal  Text cu relevanță pentru SEE

14.7.2012   
            
            
               RO
            
            
               Jurnalul Oficial al Uniunii Europene
            
            
               L 186/20
            
         REGULAMENTUL DE PUNERE ÎN APLICARE (UE) NR. 637/2012 AL COMISIEI
   din 13 iulie 2012
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanțelor active sulfat de fier, insectifug după miros de origine animală sau vegetală/ulei brut de tal și insectifug după miros de origine animală sau vegetală/smoală ulei de tal
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c),
   întrucât:
   
               (1)
            
            
               Substanțele active sulfat de fier, insectifug după miros de origine animală sau vegetală/ulei brut de tal și insectifug după miros de origine animală sau vegetală/smoală ulei de tal au fost incluse în anexa I la Directiva 91/414/CEE a Consiliului (2) prin Directiva 2008/127/CE a Comisiei (3), în conformitate cu procedura stabilită la articolul 24b din Regulamentul (CE) nr. 2229/2004 al Comisiei din 3 decembrie 2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (4). De la înlocuirea Directivei 91/414/CEE cu Regulamentul (CE) nr. 1107/2009, aceste substanțe se consideră a fi autorizate în temeiul respectivului Regulament și sunt incluse în partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (5).
            
         
               (2)
            
            
               În conformitate cu articolul 25a din Regulamentul (CE) nr. 2229/2004, Autoritatea Europeană pentru Siguranța Alimentară, denumită în continuare „autoritatea”, a prezentat Comisiei opiniile sale privind proiectele de rapoarte de reexaminare pentru sulfat de fier (6), insectifug după miros de origine animală sau vegetală/ulei brut de tal (7) și insectifug după miros de origine animală sau vegetală/smoală ulei de tal (8) la 16 decembrie 2011. Proiectele de rapoarte de reexaminare și opiniile autorității au fost revizuite de către statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 1 iunie 2012 sub forma rapoartelor de reexaminare ale Comisiei pentru sulfat de fier, insectifug după miros de origine animală sau vegetală/ulei brut de tal și insectifug după miros de origine animală sau vegetală/smoală ulei de tal.
            
         
               (3)
            
            
               Autoritatea a comunicat notificatorilor opiniile sale cu privire la sulfatul de fier, insectifugul după miros de origine animală sau vegetală/ulei brut de tal și insectifugul după miros de origine animală sau vegetală/smoală ulei de tal, iar Comisia i-a invitat să transmită observații privind rapoartele de reexaminare.
            
         
               (4)
            
            
               Se confirmă faptul că substanțele active sulfat de fier, insectifug după miros de origine animală sau vegetală/ulei brut de tal și insectifug după miros de origine animală sau vegetală/smoală ulei de tal se consideră a fi autorizate în temeiul Regulamentului (CE) nr. 1107/2009.
            
         
               (5)
            
            
               În conformitate cu articolul 13 alineatul (2) din Regulamentul (CE) nr. 1107/2009 coroborat cu articolul 6 din regulamentul menționat și în lumina cunoștințelor științifice și tehnice actuale, este necesară modificarea condițiilor de autorizare pentru sulfatul de fier, insectifugul după miros de origine animală sau vegetală/ulei brut de tal și insectifugul după miros de origine animală sau vegetală/smoală ulei de tal. În special, este oportună solicitarea unor informații de confirmare suplimentare cu privire la aceste substanțe active.
            
         
               (6)
            
            
               Prin urmare, anexa la Regulamentul (UE) nr. 540/2011 ar trebui modificată în consecință.
            
         
               (7)
            
            
               Ar trebui acordat un termen rezonabil înainte de aplicarea prezentului Regulament pentru a permite statelor membre, notificatorilor și titularilor de autorizații pentru produse de protecție a plantelor să îndeplinească cerințele rezultate din modificarea condițiilor de autorizare.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   În conformitate cu Regulamentul (CE) nr. 1107/2009, în cazul în care este necesar, statele membre modifică sau retrag autorizațiile existente pentru produsele de protecție a plantelor care conțin insectifug după miros de origine animală sau vegetală/ulei brut de tal ca substanță activă pentru a se conforma anexei la prezentul regulament până la 1 mai 2013.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 noiembrie 2012.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 iulie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 309, 24.11.2009, p. 1.
   
      (2)  JO L 230, 19.8.1991, p. 1.
   
      (3)  JO L 344, 20.12.2008, p. 89.
   
      (4)  JO L 379, 24.12.2004, p. 13.
   
      (5)  JO L 153, 11.6.2011, p. 1.
   
      (6)  Conclusion on the peer review of the pesticide risk assessment of the active substance iron sulfate (Concluzia reexaminării inter pares a riscului utilizării ca pesticid a substanței active sulfat de fier). EFSA Journal 2012; 10(1):2521. Document disponibil online la adresa: www.efsa.europa.eu/efsajournal.htm
   
      (7)  Conclusion on the peer review of the pesticide risk assessment of the active substance tall oil crude (Concluzia reexaminării inter pares a riscului utilizării ca pesticid a substanței active ulei brut de tal). EFSA Journal 2012; 10(2):2543. Document disponibil online la adresa: www.efsa.europa.eu/efsajournal.htm
   
      (8)  Conclusion on the peer review of the pesticide risk assessment of the active substance tall oil pitch (Concluzia reexaminării inter pares a riscului utilizării ca pesticid a substanței active smoală ulei de tal). EFSA Journal 2012; 10(2):2544. Document disponibil online la adresa: www.efsa.europa.eu/efsajournal.htm
   
      ANEXĂ
      Partea A din anexa la Regulamentul de punere în aplicare (UE) nr. 540/2011 se modifică după cum urmează:
      
                  (1)
               
               
                  Rândul 235 privind substanța activă sulfat de fier se înlocuiește cu următorul text:
                  
                              Număr
                           
                           
                              Denumire comună, numere de identificare
                           
                           
                              Denumire IUPAC
                           
                           
                              Puritate (1)
                              
                           
                           
                              Data autorizării
                           
                           
                              Expirarea autorizării
                           
                           
                              Dispoziții specifice
                           
                        
                              „235
                           
                           
                              
                                 Sulfat de fier
                              
                              
                                           
                                       
                                       
                                          Sulfat de fier (II) anhidru: Nr. CAS 7720-78-7
                                       
                                    
                                           
                                       
                                       
                                          Sulfat de fier (II) monohidrat: Nr. CAS 17375-41-6
                                       
                                    
                                           
                                       
                                       
                                          Sulfat de fier (II) heptahidrat: Nr. CAS 7782-63-0
                                       
                                    Nr. CIPAC 837
                           
                           
                              Sulfat de fier (II)
                              sau
                              sulfat de fier (2+)
                           
                           
                              Sulfat de fier (II) anhidru: ≥ 350 g/kg fier total.
                              Impurități relevante:
                              
                                           
                                       
                                       
                                          arsenic, 18 mg/kg
                                       
                                    
                                           
                                       
                                       
                                          cadmiu, 1,8 mg/kg
                                       
                                    
                                           
                                       
                                       
                                          crom, 90 mg/kg
                                       
                                    
                                           
                                       
                                       
                                          plumb, 36 mg/kg
                                       
                                    
                                           
                                       
                                       
                                          mercur, 1,8 mg/kg
                                       
                                    exprimate pe baza variantei anhidre
                           
                           
                              1 septembrie 2009
                           
                           
                              31 august 2019
                           
                           
                              PARTEA A
                              Pot fi autorizate doar utilizările ca erbicid.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de reexaminare modificat privind sulfatul de fier (SANCO/2616/2008), în special apendicele I și II, în forma lor finalizată la 1 iunie 2012 în cadrul Comitetului permanent pentru lanțul alimentar și sănătatea animală.
                              În cadrul acestei evaluări generale, statele membre acordă o atenție deosebită:
                              
                                          —
                                       
                                       
                                          riscului pentru operatori;
                                       
                                    
                                          —
                                       
                                       
                                          riscului pentru copiii/rezidenții care se joacă pe gazonul tratat;
                                       
                                    
                                          —
                                       
                                       
                                          riscului pentru apele de suprafață și organismele acvatice.
                                       
                                    Condițiile de utilizare includ, după caz, măsuri de reducere a riscurilor și utilizarea unui echipament individual de protecție corespunzător. Notificatorul prezintă statelor membre, Comisiei și autorității informații de confirmare în ceea ce privește echivalența dintre specificațiile materialului tehnic, astfel cum a fost fabricat comercial, și cele ale materialului testat utilizat pentru întocmirea dosarelor de toxicitate.
                              Statele membre în cauză se asigură că notificatorul furnizează aceste informații Comisiei până la 1 mai 2013.”
                           
                        
            
                  (2)
               
               
                  Rândul 250 privind substanța activă insectifug după miros de origine animală sau vegetală/ulei brut de tal se înlocuiește cu următorul text:
                  
                              Număr
                           
                           
                              Denumire comună, numere de identificare
                           
                           
                              Denumire IUPAC
                           
                           
                              Puritate (2)
                              
                           
                           
                              Data autorizării
                           
                           
                              Expirarea autorizării
                           
                           
                              Dispoziții specifice
                           
                        
                              „250
                           
                           
                              
                                 Insectifug după miros de origine animală sau vegetală/ulei brut de tal
                              
                              Nr. CAS 8002-26-4
                              Nr. CIPAC 911
                           
                           
                              Nu este disponibilă
                           
                           
                              Parametrii calitativi de mai jos cuprind specificația insectifug după miros de origine animală sau vegetală/ulei brut de tal:
                              
                                           
                                       
                                       
                                          indice de aciditate: min.125 mgKOH/g
                                       
                                    
                                           
                                       
                                       
                                          conținut de apă: max. 2 %
                                       
                                    
                                           
                                       
                                       
                                          conținut de acid rezinic: min. 35 % (propunere)
                                       
                                    
                                           
                                       
                                       
                                          conținut de cenușă: max. 0,2 %
                                       
                                    
                                           
                                       
                                       
                                          pH: aprox. min. 5,5
                                       
                                    
                                           
                                       
                                       
                                          substanțe nesaponificabile: max. 12 %
                                       
                                    
                                           
                                       
                                       
                                          acizi minerali liberi: max. 0,02%
                                       
                                    
                           
                              1 septembrie 2009
                           
                           
                              31 august 2019
                           
                           
                              PARTEA A
                              Pot fi autorizate doar utilizările ca insectifug aplicat cu ajutorul mănușilor sau al unei perii.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de reexaminare modificat privind insectifugul după miros de origine animală sau vegetală/ulei brut de tal (SANCO/2631/2008), în special apendicele I și II, în forma lor finalizată la 1 iunie 2012 în cadrul Comitetului permanent pentru lanțul alimentar și sănătatea animală.
                              În cadrul evaluării cererilor de autorizare a produselor de protecție a plantelor care conțin insectifug după miros de origine animală sau vegetală/ulei brut de tal pentru alte utilizări decât ca insectifug în silvicultură, statele membre acordă o atenție deosebită criteriilor stabilite la articolul 4 alineatul (3) din Regulamentul (CE) nr. 1107/2009 și se asigură că toate informațiile necesare sunt furnizate înainte de acordarea unei astfel de autorizații.
                              În cadrul acestei evaluări generale, statele membre acordă o atenție deosebită:
                              
                                          —
                                       
                                       
                                          protecției operatorilor, a lucrătorilor și a persoanelor prezente;
                                       
                                    
                                          —
                                       
                                       
                                          riscului pentru speciile nețintă.
                                       
                                    Condițiile de utilizare includ, după caz, măsuri de limitare a riscurilor.
                              Statele membre în cauză solicită transmiterea de informații de confirmare privind:
                              
                                          (a)
                                       
                                       
                                          echivalența între specificațiile materialului tehnic, astfel cum a fost fabricat în scop comercial, și cele ale materialului testat utilizat pentru întocmirea dosarelor de toxicitate;
                                       
                                    
                                          (b)
                                       
                                       
                                          profilul toxicologic al insectifugului după miros de origine animală sau vegetală/ulei brut de tal.
                                       
                                    Statele membre în cauză se asigură că notificatorul furnizează Comisiei informațiile menționate la litera (a) până la 1 mai 2013 și informațiile menționate la litera (b) până la 31 mai 2014.”
                           
                        
            
                  (3)
               
               
                  Rândul 251 privind substanța activă insectifug după miros de origine animală sau vegetală/smoală ulei de tal se înlocuiește cu următorul text:
                  
                              Număr
                           
                           
                              Denumire comună, numere de identificare
                           
                           
                              Denumire IUPAC
                           
                           
                              Puritate (3)
                              
                           
                           
                              Data autorizării
                           
                           
                              Expirarea autorizării
                           
                           
                              Dispoziții specifice
                           
                        
                              „251
                           
                           
                              
                                 Insectifug după miros de origine animală sau vegetală/smoală ulei de tal
                              
                              Nr. CAS 8016-81-7
                              Nr. CIPAC 912
                           
                           
                              Nu este disponibilă
                           
                           
                              Amestec complex de esteri de acizi grași, colofoniu și cantități mici de dimeri și trimeri de acizi rezinici și acizi grași.
                           
                           
                              1 septembrie 2009
                           
                           
                              31 august 2019
                           
                           
                              PARTEA A
                              Se pot autoriza numai utilizările ca insectifug.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de reexaminare modificat privind insectifugul după miros de origine animală sau vegetală/smoală ulei de tal (SANCO/2632/2008), în special apendicele I și II, în forma lor finalizată la 1 iunie 2012 în cadrul Comitetului permanent pentru lanțul alimentar și sănătatea animală.
                              În cadrul evaluării cererilor de autorizare a produselor de protecție a plantelor care conțin insectifug după miros de origine animală sau vegetală/smoală ulei de tal pentru alte utilizări decât ca insectifug în silvicultură aplicat cu ajutorul mănușilor sau al unei perii, statele membre acordă o atenție deosebită criteriilor stabilite la articolul 4 alineatul (3) din Regulamentul (CE) nr. 1107/2009 și se asigură că toate informațiile necesare sunt furnizate înainte de acordarea unei astfel de autorizații.
                              În cadrul acestei evaluări generale, statele membre acordă o atenție deosebită:
                              
                                          —
                                       
                                       
                                          protecției operatorilor, a lucrătorilor și a persoanelor prezente;
                                       
                                    
                                          —
                                       
                                       
                                          riscului pentru speciile nețintă.
                                       
                                    Condițiile de utilizare includ măsuri de diminuare a riscului, după caz.
                              Statele membre în cauză solicită transmiterea de informații de confirmare privind:
                              
                                          (a)
                                       
                                       
                                          echivalența între specificațiile materialului tehnic, astfel cum a fost fabricat în scop comercial, și cele ale materialului testat utilizat pentru întocmirea dosarelor de toxicitate;
                                       
                                    
                                          (b)
                                       
                                       
                                          profilul toxicologic al insectifugului după miros de origine animală sau vegetală/smoală ulei de tal.
                                       
                                    Statele membre în cauză se asigură că notificatorul furnizează Comisiei informațiile menționate la litera (a) până la 1 mai 2013 și informațiile menționate la litera (b) până la 31 mai 2014.”
                           
                        
            
         (1)  Detalii suplimentare privind identitatea și specificațiile substanței active se găsesc în raportul de reexaminare.
      
         (2)  Detalii suplimentare privind identitatea și specificațiile substanței active se găsesc în raportul de reexaminare.
      
         (3)  Detalii suplimentare privind identitatea și specificațiile substanței active se găsesc în raportul de reexaminare.